Diari Oficial de la Generalitat Valenciana


Sumari del DOGV 8979, del 21-12-2020 (2020/10954)

RESOLUCIÓ de 16 de desembre de 2020, del director general de LABORA Servei Valencià d'Ocupació i Formació, per la qual es publica l'ampliació dels crèdits màxims que han de finançar les subvencions destinades al foment de l'ocupació per a persones amb diversitat funcional o discapacitat en centres especials d'ocupació, regulades en el Decret 271/2019, de 27 de desembre, del Consell, d'aprovació de les bases reguladores de la concessió directa de subvencions destinades al foment de l'ocupació de persones amb diversitat funcional o discapacitat en centres especials d'ocupació i enclavaments laborals, i convocatòria per a 2020.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8979

Data del DOGV
:   21-12-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/10832


Data del document
:   16-12-2020

Organisme emissor
:   Labora, Servici Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 16 de desembre de 2020, del director general de LABORA Servei Valencià d'Ocupació i Formació, per la qual es publica l'ampliació dels crèdits màxims que han de finançar les subvencions destinades al foment de l'ocupació per a persones amb diversitat funcional o discapacitat en centres especials d'ocupació, regulades en el Decret 271/2019, de 27 de desembre, del Consell, d'aprovació de les bases reguladores de la concessió directa de subvencions destinades al foment de l'ocupació de persones amb diversitat funcional o discapacitat en centres especials d'ocupació i enclavaments laborals, i convocatòria per a 2020. [2020/10830]  
En el Diari Oficial de la Generalitat Valenciana de 22 de gener de 2020, número 8723, es va publicar el Decret 271/2019, de 27 de desembre, del Consell, d'aprovació de les bases reguladores de la concessió directa de subvencions destinades al foment de l'ocupació de persones amb diversitat funcional o discapacitat en centres especials d'ocupació i enclavaments laborals, i convocatòria per a 2020, pel qual es va donar publicitat a les línies de crèdit i a l'import global màxim destinat a finançar aquestes subvencions, i es van publicar posteriorment correcció d'errors en el DOGV núm. 8812 de 15.05.2020. En l'article 3 d'aquest decret, i d'acord amb l'esmentada correcció d'errors, es va establir que aquestes ajudes es financen per un import global màxim estimat de 69.957.808 euros, a càrrec del programa pressupostari 322.51, Foment d'ocupació, segons detall de línies i imports que a continuació s'especifiquen:  
a) Les ajudes a projectes d'inserció laboral en CEE per al finançament parcial dels costos salarials del personal amb diversitat funcional o discapacitat de l'exercici 2020, es finançaran a càrrec del capítol 4, codi de línia S8000000, per un import màxim de 12.455.920,00 ?, corresponents a fons procedents del Servei d'Ocupació Pública Estatal (d'ara en avant, SEPE).  
b) Les ajudes a projectes d'inserció laboral en CEE per a finançar els costos indirectes corresponents a l'informe auditor per a la justificació de l'ajuda salarial, es finançaran a càrrec del capítol 4, codi de línia S8000000, per un import màxim de 400.000,00 ?, corresponents a fons procedents del SEPE.  
c) Les ajudes destinades a projectes d'inserció en empresa ordinària a través de CEE, es finançaran a càrrec del capítol 4, codi de línia S800000, per un import màxim de 30.000 ?, corresponents a fons propis no condicionats de la Generalitat.  
d) Les ajudes a projectes d'inserció laboral per a finançar els costos d'adaptació de llocs de treball en CEE i empreses ordinàries que contracten personal amb diversitat funcional o discapacitat procedents d'un enclavament laboral, es finançaran a càrrec del capítol 7, codi línia S2243000, per un import màxim de 50.000 ?, corresponent a fons procedents del SEPE.  
e) Les ajudes a l'empresa ordinària per contractació indefinida del personal amb diversitat funcional o discapacitat procedents d'enclavaments laborals, regulades en el títol III d'aquest decret, es finançaran a càrrec del capítol 4, codi de línia S800000, per un import màxim de 60.000,00 ?, corresponents a fons procedents del SEPE.  
  
  
Mitjançant la Resolució d'1 de desembre de 2020, del director general de LABORA Servei Valencià d'Ocupació i Formació, publicada en el DOGV núm. 8965, de 02.12.2020, es va incrementar la dotació assignada en el Decret 271/2019, en 8.888.253,92 euros, amb fons procedents del Servei Públic d'Ocupació Estatal (ESPE), consignats en el Subprograma 322.51, foment d'ocupació, d'acord amb el següent detall:  
a) Les ajudes a projectes d'inserció laboral en CEE per al finançament parcial dels costos salarials del personal amb diversitat funcional o discapacitat de l'exercici 2020: s'amplia la dotació en 8.794.750,92 ?, finançada a càrrec del capítol 4, del subprograma 322.51, codi línia S8000000, amb fons procedents del SEPE, amb la qual cosa la dotació per a aquestes ajudes arriba a un import màxim de 00.792.699,92 ?.  
b) Les ajudes a projectes d'inserció laboral en CEE per a finançar els costos indirectes corresponents a l'informe auditor per a la justificació de l'ajuda salarial: s'amplia la dotació en 74.203,00 ?, finançada a càrrec del capítol 4, del Subprograma 322.51, codi línia S8000000, amb fons procedents del SEPE, amb la qual cosa la dotació per a aquestes ajudes arriba a un import màxim de 474.203,00 ?.  
c) Les ajudes a projectes d'inserció laboral per a finançar els costos d'adaptació de llocs de treball en CEE i empreses ordinàries que contracten personal amb diversitat funcional o discapacitat procedents d'un enclavament laboral: s'amplia la dotació en 12.800,00 ?, finançada a càrrec del capítol 7, del Subprograma 322.51, codi línia S2243000, amb fons procedents del SEPE, amb la qual cosa la dotació per a aquestes ajudes arriba a un import màxim de 62.800,00 ?.  
d) Les ajudes a l'empresa ordinària per contractació indefinida del personal amb diversitat funcional o discapacitat procedents d'enclavaments laborals: s'amplia la dotació en 6.500,00 ?, finançada a càrrec del capítol 4, del Subprograma 322.51, codi línia S8000000, amb fons procedents del SEPE, amb la qual cosa la dotació per a aquestes ajudes arriba a un import màxim de 66.500,00 ?.  
Després de l'increment, la dotació per a l'exercici 2020, per a les ajudes regulades en el Decret 271/2019, de 27 de desembre, del Consell, d'aprovació de les bases reguladores de la concessió directa de subvencions destinades al foment de l'ocupació de persones amb diversitat funcional o discapacitat en centres especials d'ocupació i enclavaments laborals, i convocatòria per a 2020, correcció d'errors publicada en el DOGV núm. 8812 de 15.05.2020, arriba a un import global màxim de 44.702.533,92.  
De conformitat amb el que s'estableix en la disposició final primera, apartat 3 del Decret 271/2019, de 27 de desembre, del Consell, d'aprovació de les bases reguladores de la concessió directa de subvencions destinades al foment de l'ocupació de persones amb diversitat funcional o discapacitat en centres especials d'ocupació i enclavaments laborals, i convocatòria per a 2020, considerant les sol·licituds presentades fins al moment en el Programa d'ajudes a projectes d'inserció laboral per a finançar els costos d'adaptació de llocs de treball en CEE i empreses ordinàries que contracten personal amb diversitat funcional o discapacitat procedents d'un enclavament laboral, i existint crèdit disponible en la línia S2243000, és procedent incrementar el finançament per a l'esmentat programa i publicar-ho en el DOGV, sense establir un nou termini de presentació de sol·licituds.  
En conseqüència, i en virtut de les facultats establides en la disposició final primera del Decret 271/2019, resolc:  
  
Únic  
Incrementar la dotació assignada en el Decret 271/2019, de 27 de desembre, del Consell, d'aprovació de les bases reguladores de la concessió directa de subvencions destinades al foment de l'ocupació de persones amb diversitat funcional o discapacitat en centres especials d'ocupació i enclavaments laborals, i convocatòria per a 2020, correcció d'errors publicada en el DOGV 8812, de 15.05.2020, d'acord amb el següent detall:  
a) Les ajudes a projectes d'inserció laboral per a finançar els costos d'adaptació de llocs de treball en CEE i empreses ordinàries que contracten personal amb diversitat funcional o discapacitat procedents d'un enclavament laboral: s'amplia la dotació en 4.670,22 ?, finançada a càrrec del capítol 7, del Subprograma 322.51, codi línia S2243000, amb fons procedents del SEPE, amb la qual cosa la dotació per a aquestes ajudes arriba a un import màxim de 67.470,22 ?.  
Després de l'increment, la dotació per a l'exercici 2020, per a les ajudes regulades en el Decret 271/2019, de 27 de desembre, del Consell, d'aprovació de les bases reguladores de la concessió directa de subvencions destinades al foment de l'ocupació de persones amb diversitat funcional o discapacitat en centres especials d'ocupació i enclavaments laborals, i convocatòria per a 2020, correcció d'errors publicada en el DOGV núm. 8812 de 15.05.2020, arriba a un import global màxim de 33.3 55.924,14 ?.  
Aquesta resolució entrarà en vigor l'endemà de la signatura, sense perjudici de la posterior publicació del seu extracte en el DOGV.  
  
Contra la present resolució, que posa fi a la via administrativa, podrà interposar-se recurs contenciós administratiu en el termini de dos mesos, comptats des de l'endemà de la publicació, davant el jutjat contenciós administratiu corresponent, d'acord amb el que s'estableix en els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, recurs de reposició davant la persona titular de la Direcció General de LABORA Servei Valencià d'Ocupació i Formació en el termini d'un mes, computat en els termes ja dits, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això, sense perjudici que puga interposar-se qualsevol altre recurs dels previstos en la legislació vigent.  
  
València, 16 de desembre de 2020.- El director general de LABORA Servei Valencià d'Ocupació i Formació: Enric Nomdedeu i Biosca.